**עבודה בתנ"ך – הערכה חלופית – יחידה שניה פנימית לתלמידי 12 שנות לימוד**.

**הצעה נוספת לכתיבת עבודה לתלקיט – סיפורי האבות:**

 אבל פן – שלושת האבות

****

**הקף העבודה**

**העבודה עוסקת בסיפורי האבות – ניתן לבחור את סיפורי אברהם או את סיפורי יצחק ובניו. (סיפורי אברהם: בראשית י"ב, ט"ז, י"ח, כ"א וכ"ב. סיפורי יצחק ובניו: בראשית כ"ד, כ"ז, כ"ח, כ"ט).**

על העבודה לכלול כ- 8 עמודים: עמוד שער, מבוא וגוף העבודה כולל סיכום (5 עמודים) נספח תמונות (עמוד אחד) ועמוד בבליוגרפיה.

מומלץ לצרף לעבודה תוצר. ניתן לעשות את העבודה בזוגות.

**מבנה העבודה:**

1. עמוד שער
2. נושא העבודה - כותרת
3. שם התלמיד
4. שם המורה
5. תאריך הגשה
6. הקדמה / מבוא
7. נושא העבודה - הסבר
8. הסיבה לבחירת הנושא
9. השאלות שהעסיקו את התלמיד/ה
10. האתגרים שעמדו בפניו/ה
11. הפתרונות
12. המקורות בהם נעזר/ה

**אורך ההקדמה כחצי עד שלושת רבעי העמוד.**

1. גוף העבודה
2. המקור התנ"כי – הסיפור במקרא בו עוסקת העבודה (פרק או פרקים שנבחרו) על התלמיד/ה לתאר במילים שלו/ה את התוכן של הפרק או הפרקים שבהם בחרו לעסוק.
3. רעיונות – הסבר על הנושא שבו עסקו. השאלות שהתעוררו אצל התלמיד/ה. דעתם על הנושא, ההשערות ששיערו.
4. התבססות על 3 מקורות - מה טוענים המקורות שבהם עסקו על הנושא שאותו ביקשו לבחון לעומק. מידת הסכמתם או אי הסכמתם עם הדברים. דעה אישית.
5. אפשר לשלב קישור או שניים לסרטונים.
6. סיום/סיכום
7. סיכום קצר של הנושא
8. מסקנות ותובנות – מה התלמיד/ה למד/ה מהעיסוק בנושא. האם משהו השתנה בגישתם לנושא? או האם התחזקה עמדתם הראשונית?

**אורך הסיכום כחצי עד שלושת רבעי העמוד.**

1. רשימה בבליוגרפית של המקורות (לפחות 3)
2. נספח תמונות או שיר – יש לצרף עבודות אמנות להעשרת העבודה. תמונות או שיר שמאירים את נושא העבודה.

**המלצות והצעות לנושאים אפשריים:**

**נושא אחד – סיפורי אברהם**

* הגירה/עליה לארץ
* פונדקאות
* יחסי אבות ובנים
* הורות בגיל מבוגר

**נושא שני – סיפורי יצחק ובניו**

* תאומים או יחסים בין אחים
* בחירת בני או בנות זוג
* יחסי עובד ומעביד (מעסיק)
* עקרות וילודה

**טבלה לחלוקת נקודות על העבודה למורה המעריך/ה:**

|  |  |
| --- | --- |
| **הנושא או הפריט**  | **הניקוד והערות המורה:** |
| כותרת ועמוד שער  | 5 נקודות |
| גיוון במקורות המידע | 10 נקודות |
| מבוא מנוסח היטב  | 10 נקודות |
| גוף העבודה  | 30 נקודות |
| סיכום  | 10 נקודות |
| בבליוגרפיה | 10 נקודות |
| אסתטיקה והוספת תמונות סרטונים ועוד | 15 נקודות |
| תוצר או הערכת מורה לתלמיד/ה | 10 נקודות |
| סך הכל | 100 נקודות |

**תוצר:**

התוצר הנלווה לעבודה יכול להיות:

צילום, ציור, כרזה, סרטון, מצגת, משחק או שיר **שהתלמיד/ה יצר/ה** בעקבות הנושא שחקר.